En 1984, participou nun torneo organizado polo Directorio de Asuntos Estudiantiles celebrado en İnciraltı, Izmir e gañou o terceiro lugar. O mesmo ano, Nilüfer participou no Campionato de Turquía de xadrez e ocupou o sexto lugar. Cada vez máis ambiciosa, pensou incluso en abandonar a universidade para dedicarse completamente ao xadrez. En 1986, gañou o segundo lugar no campionato nacional. Nilüfer participou na XXVII Olimpíada de Xadrez
en Dubai, Emiratos Árabes Unidos en 1986, alcanzando un total de 91⁄2/14. En 1987 converteuse na campiona turca, e repetiu o seu éxito durante seis anos consecutivos ata 1992. Despois do seu segundo lugar no torneo zonal en Grecia en 1993, foi galardoada co título de Mestre Internacional Femenina pola FIDE, sendo a primeira muller turca en recibir este honor.